آمریکا پرزیدنتی دونالد ترامپ ژاپونون یئنی ایمپراتورو ناروهیتو ایله گؤروشدو.
ژاپونون باشکندی توکیویا دؤرد گونلوک رسمی سفرده اولان ترامپ، ایمپراتور سارایی‌نین باغچه‌سینده سلاملاما مراسیمینده ایمپراتور ناروهیت ایله قیرمیزی خالچا اوزرینده یورودو.
دونالد ترامپ و حیات یولداشی ملانیا ترامپ، ناروهیتو و ایمپرتوریچه ماساکو ایله شکیل‌لر چکدیردیلر و بیر-بیرلرینه موختلیف هدیه‌لر تقدیم ائتدی.
ترامپ 1 می تاریخینده ایمپراتور ناروهیتو ایله گؤروشمک اوچون ایلک دولت لیدری اولدو.
خبره گؤره کیودو آژانسی، ایمپراتورلوق سارایی آژانسیندان الده ائدیلن معلومات‌لارا اساس‌لانا‌راق، دؤردلو، مراسیمین آردین‌دان سارایدا بیر قؤروشمه ائتدی.
راپوردا، ترامپ و حیات یولداشی ناروهیتونون ائو صاحب‌لیگی ائتمه‌لرین‌دن خوشبخت اولدوق‌لارینی ایفاده ائده‌رک، ایکی اؤلکه آراسین‌داکی علاقه‌لرین اهمیتینه کؤچوردو.
ترامپ یئنی ایمپراتور ایله گؤروشمه‌نین "بؤیوک بیر غورور" اولدوغونو سؤیله‌دی.
ایمپراتور ناروهیتو ایله گؤروشمه‌سین سونرا، ترامپ ژاپون باش ناظیری شینزو آبه ایله آکاساکا ساراییندا گؤروشدو و آبه ایله "بیر-بیرلرینی چوخ یاخشی باشا دوشدو" دئدی.
ترامپ،
"تیجارت بالانسیندا (آمریکا و ژاپون آراسیندا) ایشلییریک". دئدی.
ژاپونون باش ناظیری آبه، ترامپ ایله علاقه‌دار ایرانلا دانیشدیق‌لارینی،
"هئچ کس دهشت‌لی شئی‌لری گؤرمک ایستمیر، خصوصیله منیم." ایفاده‌سینی ایستیفاده ائتدی.
ترامپ آبه‌نین ایرانلا چوخ یاخشی بیر علاقه‌سی اولدوغونو سؤیله‌دی.
"اینانیرام کی، ایران بونو موذاکیره ائتمک ایستییر و بونو موذاکیره ائتمک ایستدیک‌لرینی گؤره‌جه‌یم." دئیه دانیشدی.
ترامپ آیریجا آبه ایله کوزمیک تدقیقات‌لاردا امکداش‌لیق ائتمک باره‌ده راضیلیغا گلدی.
آبه ده، ترامپین ژاپون سفری ایله ایکی اؤلکه آراسین‌داکی باغین "ساغلاملاشدیغینی" سؤیله‌دی.
حاقیندا معلومات وئرمه‌ین آبه، بعضی مسئله‌لر قونوسوندا آمریکا ایله "ال-اله گئدمکدن" دانیشان آبه، ژاپون، آمریکانین بعضی ایالتلرینده "یئنی یاتیریم‌لار" ائده‌جک‌لرینی بیلدیریب.
رسمی سفری اوچون شنبه گونو گئتدیگی توکیودا، دونن، ژاپونون باش ناظیری شینزو آبه ایله گولف اوینایان ترامپ، ریوگوکو کوکیگیکان سالونوندا ژاپونون عنعنوی ایدمان یاریش‌لاریندان سومو گولشی‌نین شامپیونلوغونو ایزله‌دی.
بیر گون اوّل ترامپ تویوتا، نیسان، هوندا، سافت بانک و راکوتن کیمی ژاپون شیرکت‌لری‌نین نماینده‌لری ایله گؤروشوب.
آمریکا پرزیدنتی ترامپ، بورادا ائتدیگی آچیقلامادا، آمریکانین یاتیرم ائتمه‌سی اوچون داها یاخشی بیر زامان اولمادیغینی سؤیله‌دی.
دونالد ترامپ هم ده ایکی اؤلکه آراسیندا تیجارت اوچون هر ایکی طرفه فایدا گتیره‌جک عدالت اساسیندا آنلاشما الده ائتمک ایستدیگینی بیلدیردی.
